ועדת הכלכלה, כנסת 25, פרוטוקול מספר 72, 2023-04-30 00:00

דוד ביטן: בוקר  טוב

דוד ביטן:  לפני שאנחנו מתחילים את הדיון אני מבקש ממנהלת הוועדה לקבוע דיון דחוף למחר בנושא של עליית מחיר החלב

דוד ביטן:  שר האוצר הבטיח לי, אחרי ישיבה שהייתי איתו, שהוא יצמצם את זה בהתחלה בחצי, הוא באמת עושה את זה

דוד ביטן:  יחד עם זה, אם אני שומע שבחודש יוני יעלו עוד פעם את המחיר, אז זה לא רציני

דוד ביטן:  מה שהאוצר צריך לעשות זה לתת למחלבות 100 מיליון שקלים סיוע על מנת שהמחיר לא יעלה, כמו שעושים עם מחיר הדלק שהאוצר עשה הנחה במס וספג את ההעלאה, עד שהמחיר התחיל לרדת בעולם

דוד ביטן:  כי אני מבין שאולי תהיה ירידה מסוימת בתשומות של כ-5%

דוד ביטן:  דבר שני, אני גם לא מבין את החרדים, עם כל הכבוד

דוד ביטן:  משפחות ברוכות ילדים זה קודם כל החרדים, ומשום מה לא מעניין אותם שמחיר החלב יהיה גבוה או לא, כשבעצם הם יכולים להפעיל את הלחצים הפוליטיים שלהם גם על העניין הזה

דוד ביטן:  שלא לדבר על זה שהורדנו את המס על השתייה הממותקת, קוקה-קולה העלתה את המחיר לפני ההפחתה הזאת, יחד עם עוד חברות

דוד ביטן:  התוצאה היא שגם הפסדנו מס של 900 מיליון שקל וגם המחיר נשאר אותו דבר

דוד ביטן:  גם פה לא שמעתי לא את האוצר ולא את החרדים בעניין הזה

דוד ביטן:  אני מציע לחרדים להתעשת ולהתחיל לטפל גם ביוקר המחיה

דוד ביטן:       נתחיל את הישיבה בנושא של הצעת חוק התחרות הכלכלית (איסור פגיעה ביבוא מקביל או ביבוא אישי) (הוראת שעה), התשפ"ב-2022

דוד ביטן:  אני רוצה להגיד ליועץ המשפטי, ישבתי עם האוצר

דוד ביטן:  העלות של התיקון הזה שאני מבקש, בגלל ההסכמים הבין-לאומיים, היא קרוב לשלושה מיליון שקלים, ולא התכוונתי להגיע לסיטואציה כזאת

דוד ביטן:  לכן אנחנו ניאלץ, למרות שאני חושב שברגע שמשלמים מס על רכבים ביבוא מקביל כמעט ואין ירידה במחיר כתוצאה מהיבוא המקביל

דוד ביטן:  זה דבר שנצטרך לפתור בעתיד, או בתיקון של ההסכמים הבין-לאומיים או בדרך אחרת

דוד ביטן:  בינתיים אני רוצה שההסדר הזה שדיברנו עליו, שהיבואנים יצטרכו לעזור בלספק את תעודת הייצור הזאת - - -      

איתי עצמון: בעצם התיקון לחוק רישוי שירותים ומקצועות - - -      

דוד ביטן: כן, אבל לעשות את זה כהוראת שעה כרגע לשנה, על מנת שנראה איך זה עובד, ואחרי שנקבל את הדיווח נאפשר לממשלה, אם זה עובד, או לתקן או להאריך את זה בצו, מה שדיברנו בזמנו

איתי עצמון: לכמה זמן בצו?      

דוד ביטן: אם זה טוב אז לעוד שנתיים ועוד שנתיים

איתי עצמון: באישור ועדת כלכלה?     

דוד ביטן: באישור ועדת כלכלה

דוד ביטן:  אבל גם ההתחייבות של היבואנים לא תהיה בסנקציות כלכליות או משהו כזה, אלא נבדוק את זה בשנה בלי כל הדברים האלה ונאפשר במקרה שזה כן עובד ורק הם לא משתפים פעולה שבתיקון הצו גם יהיו סנקציות

דוד ביטן:  האם זה אפשרי להכניס את זה לחוק בצורה כזאת?     

איתי עצמון: אני חושב שכן, אבל נצטרך לחדד את הפרטים

איתי עצמון:  מיד אקרא את הנוסח ונשמע גם הערות, ככל שישנן

איתי עצמון:  אבל אזכיר שהתיקון שעליו דיברנו הוא תיקון בסעיף 41 לחוק הרישוי, שבעצם תהיה חובה של יבואן ישיר לספק תעודת מקור של רכב מתוצרתו המיובא לישראל לכל יבואן מסחרי שיבקש לקבלה

איתי עצמון:  לעניין ההגדרה של תעודת מקור קיבלנו הערות

איתי עצמון:  אני חושב שההגדרה שפורסמה בנוסח לקראת הדיון שהתקיים במרס לא הייתה מדויקת

איתי עצמון:  אולי יש מישהו מנציגי משרד האוצר שיוכל לחדד

דוד ביטן: אני כן ארצה הצעות לפרוטוקול גם של רשות המיסים, גם של האוצר, גם של משרד התחבורה וגם משרד הכלכלה, שיעשו כל מה שצריך על מנת לגרום לזה שלא יהיה מס על היבוא המקביל, אני קורא לזה מס עודף בגלל תעודת המקור

דוד ביטן:  לעשות את כל הפעולות הנדרשות בשנה הזאת

דוד ביטן:  כי בסופו של דבר כמה כבר היבוא המקביל מפחית את המחיר, ב-10%? ב-12%? אז מצד שני הם משלמים מס

דוד ביטן:  המחיר לא יורד, אז למה אנחנו צריכים את היבוא המקביל בצורה הזאת? ברור שלא

דוד ביטן:  אבל מצד שני לא רציתי לפגוע בכלכלת המדינה בעניין הזה בצורה רחבה, ולכן אנחנו נעשה את זה בצורה מדורגת

דוד ביטן:       לגבי מוצרי החשמל, הבנתי מהאוצר שאין מכס כמעט, והנושא של חוק מקורות האנרגיה מטופל ואין עם זה בעיה

איתי עצמון: כדאי שנציגי משרד האנרגיה יתייחסו

דוד ביטן: עכשיו הם ידברו על זה

דוד ביטן:  זה נפתר באופן כללי, אבל אני רוצה לשמוע את אנשי המקצוע וגם את האוצר לפרוטוקול בעניין הזה

דוד ביטן:  בבקשה

גל ברנס: אני מאגף תקציבים

גל ברנס:  רק לתקן לפרוטוקול, העלות של המכס ומס קנייה זה 1

גל ברנס: 3 מיליארד שקלים, לא 3 מיליארד

גל ברנס:  זה עדיין הרבה כסף, אבל קצת פחות

גל ברנס:       לגבי חוק מקורות אנרגיה, מה שאנחנו בדקנו שנחקק בחוק בוועדה, מראש חשבו על נושא היבוא המקביל, ולכן יש שתי חלופות

גל ברנס:  החלופה העיקרית היא מסמך של DOC, שזה באמת מסמך שצריך להביא מהיצרן, אבל החלופה השנייה היא להביא בדיקת מעבדה מכל מעבדה שיש מעבדת ILAC, שיש הרבה כאלה בעולם, ואז אתה יכול להראות שהמוצר דומה למוצר הייחוס, שזה המוצר שמיובא ביבוא ישיר, ועל בסיסו להביא אותו ביבוא מקביל בלי שום קשר עם היצרן

גל ברנס:  זאת אומרת שהוועדה מלכתחילה נתנה לזה פתרון כשהיא חוקקה את החוק

דוד ביטן: מכיר את זה? זה בסדר?      

איתי עצמון: כן

דוד ביטן: אוקיי

דוד ביטן:  מה לגבי יבוא המכוניות וכל הדברים האלה?      

גל ברנס: אז כמובן ככל שיחוקק החוק אנחנו נעשה את המיטב לוודא שהוא מיושם, וכל מי שיביא תעודת מקור יקבל את הפטור ממכס

דוד ביטן: תוך שנה תוכלו לעשות משהו מההסכמים הבין-לאומיים האלה, עם האמנות?     

גל ברנס: את זה אני לא יודע

גל ברנס:  אנחנו נמשיך לעשות עבודה ואז כשנגיע - - -      

דוד ביטן: מי אחראי לזה, משרד הכלכלה?      

גל ברנס: משרד הכלכלה אחראי על ההסכמים

גל ברנס:  זה הסכם עם האיחוד האירופי, הסכם מאוד גדול ומשמעותי

גל ברנס:  אני לא יודע אם מישהו יוכל לשנות אותו

גל ברנס:  היה ניסיון בעבר ואני לא יודע מה קרה איתו, אבל אנחנו נעשה את כל המאמצים במהלך השנה שאם זה לא יעבוד אז יהיה פתרון אחר

דוד ביטן: משרד התחבורה כאן?     

דוד מור: אני מהלשכה המשפטית במשרד התחבורה

דוד מור:  מבחינתנו ההצעה שהגשנו בדיון הקודם היא אפשרית, רק אני מזכיר שגם לנו היו הערות שהערנו לגביה מבחינת יכולות האכיפה של ההוראה הזאת והקושי שלה

דוד ביטן: ניתן שנה חצי וולונטרי על מנת לראות שזה עובד ואיך זה עובד, ואחרי שנבדוק את זה נתקן

דוד ביטן:  כי היו הערות די מוצדקות של היבואנים בעניין הזה, ואנחנו לא יכולים להתעלם מהן בהערות האלה

דוד ביטן:  אבל נאפשר את זה במשך שנה, בלי קנסות, בלי כלום

דוד ביטן:  אני רק אומר לכם, אם אתם לא תשתפו פעולה, היבואנים, אז יהיו לזה משמעויות בהארכה

דוד ביטן:  אז חבל

איתי עצמון: אני רק רוצה לחדד נקודה

איתי עצמון:  מדובר למעשה על תנאים למתן רישיון יבואן ישיר

איתי עצמון:  כלומר, למעשה מי שמתקיימים בו כמה וכמה תנאים שמנויים בסעיף 41, זכאי לקבל רישיון יבואן ישיר ממשרד התחבורה

איתי עצמון:  אחד התנאים, הוא המציא כתב התחייבות מאת יצרן הרכב בחו"ל, וכאן גם היום בחוק כנוסחו היום יש כתבי התחייבויות בנושאים שונים

איתי עצמון:  מה שמוצע כאן זה להוסיף כתב התחייבות של מבקש הרישיון להמציא כתב התחייבות מהיצרן בחו"ל לספק תעודת מקור או מסמכי העדפה – יכול להיות שנפנה להגדרה של מסמכי העדפה בפקודת המכס – של רכב מתוצרתו המיובא לישראל לכל יבואן מסחרי שיבקש לקבלה

איתי עצמון:  בעצם הסנקציה, אם אני מבין נכון, היא שאם המבקש לא ממציא את המסמך הזה הוא לא מקבל רישיון

איתי עצמון:  אני שואל את משרד התחבורה עד מתי הרישיונות של היבואנים הישירים בתוקף כרגע

דוד מור: ב-2022 למעשה היה מועד החידוש של רוב הרישיונות של היבואנים הישירים

דוד מור:  החוק נכנס לתוקף באוקטובר 2016

דוד מור:  זה אומר שהרישיונות הקיימים של רוב היבואנים הישירים למיטב הבנתי זה עד 2028, כך שאם אנחנו רוצים להחיל את זה באופן מיידי יהיה צורך להתייחס לזה בסעיף התחילה של הוראת השעה שכבוד היושב-ראש מציע

איתי עצמון: בנוסח שהונח על שולחן הוועדה במרס כבר יש התייחסות לעניין הזה

איתי עצמון:  למעשה לפי הנוסח תחילת התיקון אמורה להיות ב-1 ביולי, וההוראות החדשות יחולו גם על יבואנים ישירים שביום התחילה הם בעלי רישיון יבואן מסחרי בתוקף

דוד ביטן: אבל אני לא רוצה סנקציות כרגע, אני רוצה שיתוף פעולה

דוד ביטן:  אבל אם נראה שיבוא משרד התחבורה ויגידו שלא שיתפו פעולה, אנחנו כן נכניס בחידוש סנקציות

דוד ביטן:  קודם נראה איך זה עובד

איתי עצמון: לכן שאלתי עד מתי הרישיונות בתוקף, כי הרישיונות בתוקף עד 2028

איתי עצמון:  הסנקציה היא שאותם יבואנים לא  יקבלו רישיון

דוד ביטן: אפשר סנקציה של קנסות גם, אין שום בעיה

דוד מור: אנחנו נציע אולי לא להכניס את זה בתור תנאי לרישיון, אלא לבחון את זה בתור תיקון שיתייחס לנושא של חובות היבואנים

דוד ביטן: כי אחת הטענות שלהם, למשל, היא שייבוא מקביל מייצרים בגרמניה ומביאים את זה מטורקיה

דוד ביטן:  ברגע ששינו משהו ברכב, אי אפשר לתת תעודת מקור

דוד ביטן:  אז זו בעיה אמיתית

דוד ביטן:  זאת הטענה

דוד ביטן:  אם זה נכון זאת בעיה

דוד ביטן:  אין ויכוח שזאת בעיה

דוד ביטן:       יש נציג של משרד הכלכלה? אני רוצה לדעת לגבי ההסכמים הבין-לאומיים

דוד ביטן:  אף אחד לא פה? עוד לא הגיעו

דוד ביטן:  מי רוצה לדבר? אבל אל תחזרו על הכול מאפס, כי זה לא מתאים

חזי אבירם שייב: אני מנכ"ל יבואני הרכב

חזי אבירם שייב:  אני רוצה להזכיר לוועדה שביקשת, בצדק, בדיון הקודם שנשב יחד ונמצא לסוגיה המורכבת הזאת פתרון טכני

חזי אבירם שייב:  בגלל שאנחנו מכירים את הנושא הזה לפניי ולפנים, אנחנו יכולים להגיד לך שאפשר למצוא פתרון טכני

דוד ביטן: אז תביאו פתרון טכני, אין בעיה

דוד ביטן:  השנה הזאת תהיה שנה חצי וולונטרית

דוד ביטן:  אנחנו נכתוב את זה בחוק, נבדוק את זה במהלך השנה לפני ההארכה של החוק הזה באמצעות צו ונראה איך זה מתבצע

חזי אבירם שייב: אבל ההערה שלך היא מהותית, כי אנחנו כפופים לסנקציות מאוד גדולות בנושא של סיכול יבוא, ואתה מכניס אותנו לסנקציות האלה - - -      

דוד ביטן: אבל אני רוצה לפתור את הבעיה הזאת

דוד ביטן:  עם כל הכבוד לכם, אתם לא כל כך מעוניינים ביבוא מקביל, מה אני יכול לעשות?     

חזי אבירם שייב: אנחנו גם רוצים

חזי אבירם שייב:  בגלל שיש כל כך הרבה סערות בכוס מים בסוגיה הזאת, אנחנו רוצים לפתור אותה ולהתקדם הלאה

חזי אבירם שייב:  יש פתרון שאנחנו מדברים עליו כבר שנתיים, שייקחו את כל האינפורמציה שאנחנו נותנים למכס בגין הרכבים שלנו וישתמשו בה ויעזבו אותנו בשקט

חזי אבירם שייב:  זה פותר 98% מהבעיות, וגם האנשים שמתעסקים ביבוא מקביל אומרים שזה פותר

דוד ביטן: אבל תעודת מקור זה על כל רכב ספציפית, לא באופן כללי

חזי אבירם שייב: לכן אני אומר, אפשר לקחת את הדגמים שמגיעים, שזה 95% מהרכבים שמגיעים, ורכב שאנחנו מביאים שהוא זהה לרכב שמביא יבוא מקביל, שישתמשו באינפורמציה ושיעזבו אותנו בשקט

דוד ביטן: מה המכס והאוצר אומרים?      

חזי אבירם שייב: המכס עסוק בלזרוק את הבעיות למקומות אחרים

חזי אבירם שייב:  זו הבעיה

רועי ארפי: מעולם לא חשבתי שאני אסכים עם איגוד יבואני הרכב, כבוד היושב-ראש

דוד ביטן: אתה אמרת לי שאין לכם בעיה לוותר על מאה ומשהו המיליון האלה כדי לפתור את הבעיה, נכון? זו הגבייה בערך ביבוא המקביל

דוד ביטן:  אז למה אי אפשר לעשות את זה בצורה הזאת ולסיים את העניין הזה?     

חזי אבירם שייב: תן לי סמכות ושבוע ואני פותר את זה

חזי אבירם שייב:  בפועל הם גם עושים את זה היום אפילו

רועי ארפי: ביבוא אישי, אם יש פקידה של מכס שחושדת במשהו, אז היא מתקשרת ליבואן הישיר והוא נותן לה את המידע

דוד ביטן: זה כשהיא חושדת, גם לגבי החשד לא לגבי עצם התשלום

דוד ביטן:  זה לא פותר את הבעיה

רועי ארפי: לא, מה זה החשד שלה? היא רואה שיבואן אישי למשל מביא תעודת מקור והיא יודעת - - -      

דוד ביטן: מי המכס פה? יש לכם בעיה עם העניין הזה? אם האוצר מסכים לוותר על ההכנסה הזאת, אז לא צריכה להיות לכם בעיה

נטליה מירוצ'ניקוב: אני מהחטיבה לתכנון וכלכלה ברשות המיסים

נטליה מירוצ'ניקוב:  מדובר בסוגיה שהיא פחות כלכלית ויותר משפטית

נטליה מירוצ'ניקוב:  יש כאן עניין של עמידה מול הסכמים בין-לאומיים

דוד ביטן: בסדר, אנחנו עומדים בהסכמים

דוד ביטן:  מה הבעיה? אם לוקחים מאזדה 3, יש תעודת מקור מסוימת, אז משתמשים בתעודת המקור הזאת עד כמה שאפשר

דוד ביטן:  אם יש בעיות שיודעים עליהן, זה משהו אחר

דוד ביטן:  למה צריכה להיות לכם בעיה? אתם רק גובים את הכסף, אתם לא קובעים מה צריך להיות

נטליה מירוצ'ניקוב: קיים קושי לקבוע שאכן מדובר באותו דגם, כי גם אם הרכב נראה אותו דבר, יכול להיות שהחלקים שלו באים ממקור קצת אחר ואז זה עובר את ה-50% הנדרשים

דוד ביטן: זה באופן כללי

דוד ביטן:  אתם הולכים על הקיצוניות

נטליה מירוצ'ניקוב: אבל אנחנו בוחנים את הנושא

דוד ביטן: אני לא רוצה לבחון, אני רוצה לגמור עם זה

דוד ביטן:  אמרתי, יש לנו שנה לבחינה

חזי אבירם שייב: אבל השנה הזאת תגן עלינו מחשיפות

דוד ביטן: בינתיים אני כן רוצה שיהיה כתוב מה שאמרנו, ואתם צריכים לשתף פעולה עם העניין הזה

דוד ביטן:  על זה לא צריך להיות ויכוח

דוד ביטן:  לא יהיו לכם סנקציות כשנה הראשונה, יהיה שיתוף פעולה על מנת לראות אם זה עובד

דוד ביטן:  מעבר לזה, מה שמציעים יבואני הרכב נשמע לי הגיוני

רועי ארפי: איפה זה יהיה כתוב?     

דוד ביטן: בחוק

נטליה מירוצ'ניקוב: יש תהליך של הידברות ומחפשים פתרון

דוד ביטן: מחפשים כבר כמה שנים, אין שום פתרון

דוד ביטן:  אתם אוהבים לגבות, מה אכפת לכם? אתם גובים וזהו, נגמר הסיפור

אהוד שניידר: אני עו"ד מטעם איגוד יבואני הרכב

אהוד שניידר:  אני לא יודע מה יהיה הנוסח, אבל צריך להביא בחשבון שעומדים להיכנס עוד יצרנים חדשים רבים בשנה-שנתיים הקרובות, בעיקר מסין

אהוד שניידר:  אם התנאי הוא התנאי כפי שכתוב, זה ימנע יצרנים חדשים מלהיכנס, מן הסתם יפגע גם בתחרות

דוד ביטן: למה?     

אהוד שניידר: מפני שאם כתוב בחוק שתנאי לקבל רישיון - - -      

איתי עצמון: היושב-ראש ביקש שזה לא יהיה תנאי אלא תהיה חובת יבואנים

דוד ביטן: תהיה חובה בלי סנקציות כרגע, זה הכול

דוד ביטן:  אם לא תשתפו פעולה ולא תפתרו לנו את הבעיה עד כמה שאפשר, אנחנו בהארכה נלך נגדכם

דוד ביטן:  שלא יהיו אי הבנות

דוד ביטן:  עם קנסות ועם הכול

איתי עצמון: אבל אם רוצים להטיל סנקציות צריך כבר עכשיו לקבוע את זה

איתי עצמון:  את שאלת הסנקציה צריך לבחון

איתי עצמון:  יש כמה מדרגים בחוק

דוד ביטן: אני משאיר את זה לך יחד עם אנשי המקצוע

איתי עצמון: לא, זה הוועדה צריכה להחליט

דוד ביטן: תציעו לנו, אני לא יודע מה להגיד לכם

איתי עצמון: משרד התחבורה

דוד ביטן: בסדר

דוד ביטן:  היום אנחנו לא יכולים להצביע בכל מקרה, כי זו עדיין פגרה

איתי עצמון: הפגרה הסתיימה

דוד ביטן: מצוין

דוד ביטן:  אז אפשר להצביע

איתי עצמון: השאלה היא מה סכום העיצום הכספי שמתאים בהקשר הזה

איתי עצמון:  אפשר לקבוע עיצום כספי ולקבוע תחילה נדחית

דוד ביטן: אין בעיה

דוד ביטן:  אני מציע שנעצור את הישיבה, אחרי שחברי הכנסת יתייחסו, תשבו יחד עם משרד האוצר, משרד התחבורה, תנסחו את הכול ונחזור חזרה

רועי ארפי: כבודו, אני מבקש שיתייחסו גם ליבואנים המקבילים, כי איתנו אף אחד לא מדבר

דוד ביטן: אתה לא שם לב שאנחנו עובדים בשבילך, ואתה אומר שיתייחסו? אתה לא רציני פה

דוד ביטן:  מנסים לעשות לא בגללך, אלא בגלל שאנחנו רוצים שהיבוא המקביל יפחית את המחיר

דוד ביטן:  אם את ההפחתה אתה משלם באמצעות מס, אז העסק הזה לא שווה כלום

אלעד ברשאן: אני עמיל מכס

דוד ביטן: מה הקשר של עמיל מכס לעניין הזה?     

אלעד ברשאן: 	אני מסתכל על השוק ממעוף הציפור ואני מכיר את הבעיות שלהם ואני מכיר גם את הסכמי הצבירה ואת הסכמי הסחר, כנראה בצורה לא פחות טובה מהמכס ומשרד הכלכלה שלא נמצא פה

דוד ביטן: יש לך שלוש דקות לדבר

אלעד ברשאן: קודם כל אני רוצה להודות לאדוני שנתן לי את האפשרות

אלעד ברשאן:  לגבי העניין של השנה, אני הייתי מבקש מאדוני לעשות את זה לפחות לשנתיים-שלוש

דוד ביטן: לא, שנה

דוד ביטן:  אנחנו רוצים לראות איך זה עובד

אלעד ברשאן: אני אסביר

אלעד ברשאן:  עסקה של רכב זה לא מהיום למחר

דוד ביטן: לא משנה

דוד ביטן:  שנה

דוד ביטן:  צריכים לראות, אם זה עובד על הכיפאק, אם זה לא עובד שנדע שזה לא עובד

דוד ביטן:  כל השיטה שעושים חוק, שוכחים אותו כמה שנים ובינתיים יש בחירות, באים חברי כנסת ומתחילים את הכול מאפס, היא לא מקובלת עליי

דוד ביטן:  שנה

שלום דנינו: תן את התובנות שלך בבקשה

שלום דנינו:  מה למדת מהעניין?     

אלעד ברשאן: אני אסביר

אלעד ברשאן:  זה לא שעכשיו אתה מייצר עסקה של רכב ואז עוד יומיים זה נמצא אצלך

אלעד ברשאן:  אתה יכול מדי פעם לקבל מצב, במיוחד ברכבים של אפס קילומטר, שאתה יכול לקבל את הרכב בעוד שישה או שמונה חודשים, לא כולל ההובלה

אלעד ברשאן:  זאת אומרת שאם אנחנו הולכים לשנה ההשפעה שתהיה היא השפעה יחסית מינורית, וזה משהו שלדעתי צריך לבוא לשיקול דעת הוועדה

דוד ביטן: טוב, שנה  וחצי

אלעד ברשאן: אני רוצה להגיד בעניין של הסכמי סחר

אלעד ברשאן:  יש דבר שנקרא הסכם צבירה, העניין הזה שמיוצר במקום אחד ומיוצר במקום אחר שהוא באופן אוטומטי לא מקבל הסכם במקור הוא פשוט לא נכון

אלעד ברשאן:  העניין של היצמדות לנתוני היבואן, כמו שאנשים הסבירו, זה רעיון מצוין, אלא שזה מנוגד להסכמי הסחר

אלעד ברשאן:  אני הייתי בקשר גם עם מינהל סחר חוץ, משרד כלכלה, וגם עם דוד חורי מהנהלת המכס שמטפל בזה, וזה אומר שצריך לשנות את הסכם הסחר, זה אומר שצריך לעשות משא ומתן עם האיחוד ובנפרד עם 27 מדינות

אלעד ברשאן:  זאת אומרת שאם הרעיון הזה ייכנס הוא בהגדרה מתנגש בהסכם הסחר

אלעד ברשאן:  וזה דבר שאני חושב שהוא יהיה מאוד בעייתי

דוד ביטן: לא נראה לי שזה מתנגד, אבל לא משנה

דוד ביטן:  אם אני לוקח מאזדה 3, ושלא ייעלבו היבואנים של מכוניות אחרות, ויש תעודת מקור למאזדה 3, אז אומרים בואו נשתמש באותה תעודת מקור גם ליבואנים

דוד ביטן:  למה זה נוגד את ההסכם?     

שלום דנינו: אבל הוא מפיק את הרשומון ולכן חשוב מאוד לדעת

אלעד ברשאן: אדוני היושב-ראש, לפי הסכם הסחר אתה יכול ליהנות מפטור ממכס מאירופה באחת משלוש צורות: עד 6,000 אירו אנחנו לא במשחק, כי זו מן הצהרה של החשבונית, המספר של היצרן, שמזה היבואנים הישירים נהנים, וEUR1-

אלעד ברשאן:  אין דרך רביעית

אלעד ברשאן:  אם אתה לא מביא תעודות EUR1 ספציפית לטובין הזה ואתה תיתן לזה פטור אתה נוגד את הסכמי הסחר, נקודה

אלעד ברשאן:  ההסכם הזה הוא מאוד קשיח לעומת ההסכם עם ארצות הברית שאתה יכול לוותר על זה

שלום דנינו: זה חשוב, כי הם מפיקים את המס

שלום דנינו:       בלי קשר לעניין המהותי שטיפלת בו, אני חזרתי לבדוק את נושא הביטוח ומצאתי שלא רק שעדיין משיתים עליהם לבוא לחברת ביטוח שיבואו לבדוק, שמחייבים אותו לביקורת של סוכן ביטוח, חברת ביטוח, עכשיו הוא גם צריך להגיע לתל אביב אם הוא מהפריפריה

דוד ביטן: אתה מדבר על היבוא המקביל?     

שלום דנינו: כן

דוד ביטן: יש שם בעיות עם הביטוח?     

שלום דנינו: כן

שלום דנינו:  הבנתי שנוספה עוד בדיקה, בדיקת שמשות, שלא הבנתי את המהות שלה

שלום דנינו:  זו בחינה שלא אומרים: אתה הבאת מאזדה 3, אז זה ביטוח של מאזדה 3

שלום דנינו:  לא, אתה צריך לעשות דוח מיוחד

שלום דנינו:  בזמנו, באופן אישי, כשלא הייתי חבר כנסת, התלוננתי על אוטו שהבאתי

דוד ביטן: מי פה מהיבוא המקביל? זה נכון מה שחבר הכנסת דנינו אומר?     

חזי אבירם שייב: אנחנו לא מכירים

דוד ביטן: אז למי אמרת את זה?     

שלום דנינו: כל מי שמייבא אוטו, הם מסיימים - - -      

דוד ביטן: לא יבוא אישי, יבוא מקביל

דוד ביטן:  במקביל יש את זה?     

רועי ארפי: 	במקביל לא, רק באישי

דוד ביטן: אנחנו מדברים עכשיו על המקביל, לא על האישי

שלום דנינו: מה ההבדל?      

דוד ביטן: יבוא אישי זה בדרך כלל רק עשירים כשמביאים מרצדס

שלום דנינו: אתה סימנת אותי

דוד ביטן: מה לעשות? יש לך מרצדס?     

שלום דנינו: יש לי

דוד ביטן: אז אתה עשיר

דוד ביטן:  אחד כזה יכול לקחת את האוטו לסוכן ביטוח ולעשות את התהליך הזה ולבדוק שמשות

דוד ביטן:  יש לו זמן לזה

דוד ביטן:  אבל כשאתה מדבר על יבוא מקביל אתה מביא 1,000 מכוניות, לא ייקחו עכשיו כל מכונית לבדיקת שמשות

דוד ביטן:  זה לא קיים, נכון?       

רועי ארפי: לא שידוע לי

דוד ביטן: אז עזוב את זה

רועי ארפי: רק לסיום, כבוד היושב-ראש, אם אפשר להגיד כמה מילים

דוד ביטן: רגע, זו ועדה של חברי כנסת

שלום דנינו: רק בשביל להשלים, כשאני התלוננתי אצל המפקח על הביטוח, בתור אזרח, הוא באמת ביטל את העניין, אבל עדיין זה מתקיים

דוד ביטן: מה רצית לומר?     

רועי ארפי: אני חושב שהפתרון הכי נכון והכי קצר זה פשוט להחזיר סעיפים שהיו קיימים בהוראת נוהל זמנית של רשות המיסים, שדוד חורי חתום עליה, ששם הוא הביא בעבר פטור להצגת תעודת מקור לרכבים ביבוא אישי, גם משומש וגם חדש

רועי ארפי:  ברכבים ביבוא אישי בשנים ההן היו אותה כמות של כלי רכב כמו שהיבוא הזעיר והיבוא המקביל היום, 3,000 רכבים

דוד ביטן: אבל איך אתה פותר את הבעיה של ההסכם הבין-לאומי?     

רועי ארפי: יפה

רועי ארפי:  כמו שהוא לא פתר את זה אז, עשר שנים הוא נתן פטור

דוד ביטן: זה חוק, זה לא נוהל

רועי ארפי: אז אתה יכול להכריח אותם לתקן את הנוהל בחזרה ואז המצב יחזור לקדמותו

דוד ביטן: חוק צריך לעמוד בכללים הבין-לאומיים

דוד ביטן:  אני לא יודע מה הוא עשה

רועי ארפי: אבל עובדה שזה עבד במשך עשר שנים

דוד ביטן: כמה זמן אתה צריך לדעתך, חצי שעה? נצא להפסקה של חצי שעה ונחדש את הדיון בשעה 10:00

דוד ביטן: לגבי הנושא הזה, נקבע ישיבה ליום שלישי

דוד ביטן:  עד אז הם יסיימו את הניסוחים

דוד ביטן:  כנראה זה לוקח זמן

ד"ר עידית חנוכה: המועד של הישיבה ייקבע בהקדם

ד"ר עידית חנוכה:  אנחנו נודיע על המועד

דוד ביטן: יש בעיה עם המכס

דוד ביטן:  צריכים לבדוק את העניין הזה איתם בניסוחים

דוד ביטן:  המהות מסוכמת, כמו שדיברנו

דוד ביטן:  הישיבה נעולה